*Projekts*

LATVIJAS REPUBLIKAS MINISTRU KABINETS

20\_\_. gada \_\_. \_\_\_ Noteikumi Nr. \_\_

Rīgā (prot. Nr. \_\_ \_\_. §)

**Grozījumi** **Ministru kabineta 2019. gada 18. jūnija noteikumos Nr. 267**

**"****Noteikumi par publisku dokumentu legalizāciju ar apliecinājumu *(apostille)*"**

Izdoti saskaņā ar Dokumentu legalizācijas likuma

6. pantu un Notariāta likuma 342. panta otro daļu

Izdarīt Ministru kabineta 2019. gada 18. jūnija noteikumos Nr. 267 "Noteikumi par publisku dokumentu legalizāciju ar apliecinājumu *(apostille)*" (Latvijas Vēstnesis, 2019, 125. nr.) šādus grozījumus:

1. Izteikt 4. punktu šādā redakcijā:

"4. Ja legalizējamais dokuments ir parakstīts elektroniski, zvērināts notārs pārliecinās, vai legalizējamais dokuments atbilst [Dokumentu legalizācijas likumā](https://likumi.lv/ta/id/155411-dokumentu-legalizacijas-likums) noteiktajām prasībām, un pārbauda, vai parakstītāja paraksts ir derīgs, dokumenta parakstītāja vārds, uzvārds, personas kods sakrīt ar dokumentā minēto parakstītāja vārdu, uzvārdu, personas kodu, dokumentam ir pievienots laika zīmogs, amatpersonas dati ar dokumentā norādīto vārdu, uzvārdu, personas kodu un statusu atbilst viņa rīcībā esošajiem datiem.".

2. Izteikt 6. punktu šādā redakcijā:

"6. Ja dokumentu parakstījušās amatpersonas paraksta paraugs un (attiecīgajā gadījumā) zīmoga vai spiedoga nospieduma paraugs (turpmāk abi kopā – paraksta paraugs) zvērinātam notāram nav pieejams, viņš informē par to Latvijas Zvērinātu notāru padomi un iesniedzēju. Latvijas Zvērinātu notāru padome pieprasa, lai attiecīgā institūcija mēneša laikā no pieprasījuma saņemšanas dienas iesniedz Latvijas Zvērinātu notāru padomē legalizācijai nepieciešamo paraksta paraugu vai informāciju par to, ka paraksta paraugs nav pieejams. Ja objektīvu iemeslu dēļ viena mēneša termiņu nav iespējams ievērot, attiecīgā institūcija rakstveidā motivē Latvijas Zvērinātu notāru padomei pieprasījuma izpildes atlikšanu un paraksta paraugu iesniedz triju mēnešu laikā no sākotnējā pieprasījuma saņemšanas dienas. Pēc šajā punktā norādītās informācijas saņemšanas Latvijas Zvērinātu notāru padome nekavējoties nodrošina zvērinātu notāru pieeju saņemtajai informācijai, kā arī informē par to attiecīgo zvērināto notāru.".

2. Papildināt ar 6.1 punktu šādā redakcijā:

"6.1 Ja legalizējamais dokuments ir parakstīts elektroniski un zvērinātam notāram nav pieejams amatpersonas personas kods, ko salīdzināt ar elektroniskajā parakstā ietverto personu kodu, šīs amatpersonas personas kodu noskaidro šo noteikumu 6. punktā noteiktajā kārtībā.".

Ministru prezidents [A. K. Kariņš](https://mk.gov.lv/lv/amatpersonas/arturs-krisjanis-karins)

Ministru prezidenta biedrs,

tieslietu ministrs  J. Bordāns

Iesniedzējs:

Tieslietu ministrijas

valsts sekretārs R. Kronbergs